বিজয় আমার

-মোহাম্মদ আব্দুল ওয়াহিদ

একাত্তরে কালোরাতে

ছুটলো হঠাৎ গুলি

হানাদারের অস্ত্র বোমায়

উড়লো কতো খুলি।

বাংলা মায়ের দামাল ছেলে

উঠলো সবাই জেগে

আনতে হবে স্বাধীনতা

যুদ্ধে থাকে লেগে।

লক্ষ লক্ষ শহীদ হলো

স্বাধীন দেশের তরে

অস্ত্র বোমা নাই কিছু নাই

তবু না ফেরে ঘরে।

মনে তাদের কঠিন হিয়া

এবার স্বাধীন হবে

জয় না পেয়ে মায়ের কাছে

ফিরবে না আর তবে।

অবশেষে নয় মাসেতে

জয়ী হলে পরে

বিদায় হলো পাকবাহিনী

ফিরলো তাদের ঘরে।

রক্তে মাখা বিজয় শেষে

বিজয় মিছিল করে

স্বাধীন দেশে বাংলা মায়ের

প্রতি ঘরে ঘরে।

রক্তে মাখা বিজয় আমার

লাল সবুজে আঁকা

সেই বিজয়ে হৃদয় মাঝে

কতো স্মৃতি রাখা।

রচনাকালঃ ১৫/১১/২০২২

মোহাম্মদ আব্দুল ওয়াহিদ

সহকারী শিক্ষক

মৈশাষী সরকারি প্রাথমিক বিদ্যালয়

বালাগঞ্জ,, সিলেট।